[{"text_idx": "#000005", "text": "Cafodd Ffion Enlli ei magu yn Aberdaron ym mhen draw Lly\u0302n. Bu\u2019n byw, astudio a gweithio ym Mharis, Perpignan, Surrey a Llundain. Er bod darn o\u2019i chalon yn dal dros y dw\u0302r yn Ffrainc, hap a damwain a phandemig ddaeth a\u0302 hi\u2019n o\u0302l i fro ei mebyd yn llawer cynt nag oedd hi wedi fwriadu. Dros y flwyddyn ddiwethaf, mae hi wedi bod yn gwirfoddoli a rhedeg caffi fel rhan o brosiect cymunedol Plas Carmel yn Anelog, tra\u2019n \u2019sgwennu Cwlwm, ei nofel gyntaf."}, {"text_idx": "#000006", "text": "Dyma nofel am gymhlethdodau hunaniaeth Gymreig \u2013 am wreiddiau a gollwng gafael, am berthyn a bod ar goll \u2013 a beth mae hynny\u2019n ei olygu i ferch yn yr unfed ganrif ar hugain. Pwy fysa ni heb gyfyngiadau cymdeithas? Ydi pobl yn perthyn i ddarn o dir? Ydi cenedl heb iaith wir yn genedl heb galon? Mae byw yn un o ddinasoedd mwya\u2019r byd yn peri i Lydia Ifan ddechrau gofyn cwestiynau. Wrth iddi chwilio am yr atebion, mae hi\u2019n colli gafael ar y person oedd hi\u2019n feddwl oedd hi."}, {"text_idx": "#000007", "text": "Diolch i Ffion am rannu\u2019r ysbrydoliaeth y tu ol i\u2019w nofel newydd gyda ni\u2019n ddiweddar..."}, {"text_idx": "#000008", "text": "Llyfr sy\u2019n edrych ar gymlethdodau hunaniaeth Gymreig trwy lygaid merch ifanc o\u2019r enw Lydia Ifan, wrth iddi stryffagalu trwy ei hugeiniau hwyr yn Llundain."}, {"text_idx": "#000009", "text": "Oedd unrhyw heriau arbennig wrth baratoi\u2019r llyfr?"}, {"text_idx": "#000010", "text": "Gan mai hwn oedd fy nofel gynta\u2019 i, hanner yr her oedd dod i nabod fy hun fel nofelydd a\u2019r ffordd oedd fy ymennydd yn gweithio. Oeddwn ni\u2019n gynlluniwr? Ta oedd y plot yn mynd i ddod i mi wrth \u2019sgwennu? Oeddwn ni fod i orfodi\u2019n hun i godi efo\u2019r wawr a sgwennu\u2019n daclus wrth fy nesg, ta oeddwn ni\u2019n gwrando ar be oedd gan Lydia i ddweud yng nghanol y nos? Mi oedd hyn i gyd yn rhywbeth oeddwn ni\u2019n gorfod ei ddysgu wrth fynd. Mi oedd dechrau busnes caffi ar yr un pryd yn dipyn o her hefyd, amwni!"}, {"text_idx": "#000011", "text": "Beth wnaeth dy ysbrydoli i ddechrau ysgrifennu?"}, {"text_idx": "#000012", "text": "Fy mherthynas i fy hun efo fy nghymreictod oedd egin y nofel. Mi oni\u2019n gweld stori yng nghymlethdodau\u2019r berthynas \u2019na, a sut oedd hi wedi newid a datblygu dros y blynyddoedd."}, {"text_idx": "#000013", "text": "O ble wyt ti\u2019n cael dy ysbrydoliaeth?"}, {"text_idx": "#000015", "text": "Pe bai\u2019n rhaid i chi ddisgrifio eich hun mewn tri gair yn unig, beth fyddai\u2019r rheini?"}, {"text_idx": "#000017", "text": "Pa lyfrau ysbrydolodd chi fel darllenwr ifanc?"}, {"text_idx": "#000022", "text": "Pa lyfr sydd ar eich bwrdd wrth ochr y gwely ar hyn o bryd?"}, {"text_idx": "#000023", "text": "Pa brofiadau o lyfrgelloedd sydd wedi dylanwadu arnoch drwy eich bywyd?"}, {"text_idx": "#000024", "text": "Mi oedd \u2019na hen lyfrgell yn y Founders Building yn Royal Holloway lle esi i\u2019r brifysgol. Llyfrgell Hogwarts oedd pawb yn ei alw fo, achos mi oedd o wir yn edrych fel rhywbeth allan o ffilmiau Harry Potter. Mi oedd rhywun yn darllen a \u2019sgwennu\u2019n wahanol yno rhywsut \u2013 fel tasa chi\u2019n camu mewn i ryw fyd hudolus, cyfrinachol am y p\u2019nawn."}, {"text_idx": "#000025", "text": "Oes gennych chi unrhyw awgrymiadau er mwyn annog plant a phobl ifanc i ddarllen mwy er pleser?"}, {"text_idx": "#000028", "text": "A oes gennych unrhyw gynlluniau ar gyfer teitlau pellach?"}, {"text_idx": "#000029", "text": "Does \u2019na ddim byd cadarn lawr ar bapur eto, ond mae \u2018na syniad yn ffrwtian!"}]